open-index/open-wikipedia-markdown huggingface dataset:
וס (מוזיקאי)

**וס מדיקו** (**Wes Madiko**; 15 בינואר 1964 – 25 ביוני 2021), המוכר תחת שם הבמה **וס** (**Wes**), היה מוזיקאי קמרוני. הוא מוכר בזכות גרסת הכיסוי ל-"Upendi" של קווין קווין ורנדי פטרסון ובזכות הסינגל "Alane".

## קריירה
ב-30 ביוני 1996, הוא הוציא את אלבום האולפן הראשון שלו, *Welenga*. האלבום הגיע, בשיאו, למקום השביעי בהולנד, למקום החמישי בצרפת ולמקום החמישי באוסטריה.

ב-13 במאי 1997, הוא הוציא את הסינגל "Alane". השיר הגיע, בשיאו, למקום ה-11 במצעד הסינגלים הבריטי, למקום ה-27 במצעד הדאנס הבריטי, למקום השביעי בישראל ולמקום הראשון בצרפת. גרסה מחודשת של השיר, בשיתוף פעולה עם רובין שולץ, יצאה ב-19 ביוני 2020. גרסה זו הגיעה, בשיאה, למקום הראשון בגרמניה, למקום השלישי באוסטריה ולמקום הרביעי בהולנד. כמו כן, גרסה זו זכתה באישור הקלטה מסוג פלטינה מ-IFPI Austria, באישור הקלטה מסוג זהב מ-BEA, מ-SNEP ומ-BVMI.

ב-1997, הוא הוציא את הסינגל "Awa Awa". השיר הגיע, בשיאו, למקום ה-50 בוולוניה ולמקום ה-44 בהולנד. כמו כן, השיר הופיע בפסקול של הסרט המסע המופרע: הסרט.

ב-1998, הוא הוציא את הסינגל "Midiwa Bôl" (I Love Football)". השיר הגיע, בשיאו, למקום ה-94 בצרפת, למקום ה-71 בגרמניה, למקום ה-72 בהולנד, למקום ה-49 בשווייץ ולמקום ה-75 בבריטניה.

ב-1999, הוא הוציא את הסינגל "Doutou".

ב-2000, הוא הוציא את הסינגל "Keli Maye".

ב-2 באוקטובר 2000, הוא הוציא את אלבום האולפן השני שלו, *Sinami: The Memory*.

ב-2010, הוא הוציא את אלבום האולפן השלישי שלו, *Melowe*.

## דיסקוגרפיה
### אלבומי אולפן
* 1996: *Welenga*
* 2000: *Sinami: The Memory*
* 2010: *Melowe*

## קישורים חיצוניים

## הערות שוליים

קטגוריה:מוזיקאים מקמרון
קטגוריה:ילידי 1964
קטגוריה:נפטרים ב-2021
שדרות הכוכבים של ברגן

ממוזער|תחילת שדרת הכוכבים בברגן
**שדרות הכוכבים של ברגן** (באנגלית: **Bergen Walk of Fame**) היא שדרה ברחוב Nøstegaten , ברובע Nøstet שבעיר ברגן, נורווגיה, בה משובצים למעלה מ-38 כוכבים, בהם שמות ידוענים שזכו לכבוד על תרומותיהם למען העיר ברגן.

## היסטוריה
השדרה הוקמה בשנת 2015, כהשראה משדרת הכוכבים של הוליווד, וב-21 בינואר 2017, הוחלט לקבל המלצות מהתושבים להענקת כוכבים לאישים נוספים. ב-10 בפברואר 2017, נכחה ראש ממשלת נורווגיה, ארנה סולברג, בטקס חניכת הכוכב שלה.

ב-8 במאי 2017, הסתירו נשים מקומיות את הכוכבים שהוקדשו לגברים בשלטים עליהם נכתבו שמות נשיות, כמחאה על העובדה שרק שלושה כוכבים מתוך 15 הכוכבים שהיו בשדרה באותה תקופה הוקדשו לנשים, וב-2021, היו 83 כוכבים בשדרה.

## הכוכבים בשדרה

## ראו גם

* שדרת הכוכבים של הוליווד
* שדרת הכוכבים (הונג קונג)
* שדרת התהילה של קנדה

## קישורים חיצוניים

* 

## הערות שוליים

קטגוריה:היכלי תהילה
קטגוריה:הנצחת אישים
קטגוריה:ברגן: מבנים
קטגוריה:נורווגיה: תרבות
דייזי ג'ונס והסיקס

**דייזי ג'ונס והסיקס** (באנגלית: **Daisy Jones & The Six**) היא מיני-סדרת דרמה מוקומנטרי אמריקאית המבוססת על ספר באותו השם שנכתב על ידי טיילור ג'נקינס ריד, אותו היא ביססה בשראה חלקית מחוויותיה כמתבגרת ומצפייה בהופעותיה של להקת "פליטווד מק" בטלוויזיה. על אף הצגתה בסגנון מוקומנטרי, העלילה לוכדת את מהות היצירתיות בעולם הפראי והבוהמי של שנות ה-70.

המיני-סדרה כוללת עשרה פרקים, והיא עלתה לשירות "פריים וידאו" ב-3 במרץ 2023.

## תקציר העלילה
עלילת המיני-סדרה עוקבת אחר קורותיה של להקת הרוקנרול "דייזי ג'ונס והסיקס" בשנות ה-70, מעלייתה המטאורית בסצנת המוזיקה של לוס אנג'לס ועד להפיכתה לאחת הלהקות המפורסמות בעולם, וחוקרת את הסיבה מאחורי התפרקותה בשיא הצלחתה."

## צוות השחקנים והדמויות
### דמויות ראשיות
* ריילי קיאו – **דייזי ג'ונס**
* סם קלאפלין – **בילי דאן**
* קמילה מורון – **קמילה דאן**
* סוקי ווטרהאוס – **קארן סירקו**
* ויל הריסון – **גרהאם דאן**
* ג'וש וייטהאוס – **אדי ראונדטרי**
* סבסטיאן צ'אקון – **וורן רוחאס**
* נבייה בי – **סימון ג'קסון**
* טום רייט – **טדי פרייס**
* טימותי אוליפנט – **רוד רייס**

### דמויות משניות
* ג'קלין אוברדורס – **לוסיה**
* עיישה האריס – **ברני**
* רוס פרטרידג' – **דון מידלטון**

## הפקה
### פיתוח
ב-25 ביולי 2019, נמסר לראשונה על פיתוחו של עיבוד טלוויזיוני לרומן "דייזי ג'ונס והסיקס". עוד נמסר כי על כתיבת המיני-סדרה יופקדו התסריטאים סקוט נוישטטר ומייקל ה. ובר, אשר ישמשו כמפיקים בפועל לצד ריס וית'רספון, לורן נוישטטר ומחברת הרומן, טיילור ג'נקינס ריד.

### ליהוק
באמצע נובמבר 2019, נמסר על ליהוקה של ריילי קיאו לתפקיד הראשי, ושל קמילה מורון. בפברואר 2020, נמסר על ליהוקם של סם קלאפלין, סוקי ווטרהאוס, נבייה בי, ויל הריסון, ג'וש וייטהאוס וסבסטיאן צ'אקון לצוות השחקנים הראשי; ובאוקטובר 2021, על ליהוקם של טום רייט וג'קלין אוברדורס לצוות השחקנים הראשי והמשני, בהתאמה. בנובמבר 2021, נמסר על ליהוקו של טימותי אוליפנט לצוות השחקנים.

### צילומים
צילומי המיני-סדרה החלו בשלהי ספטמבר 2021 והסתיימו בתחילת מאי 2022.

## מוזיקה
הסינגל "Regret Me", בביצועה של הלהקה הבדיונית "דייזי ג'ונס והסיקס", הופץ ב-25 בינואר 2023. הסינגל השני "Look At Us Now (Honeycomb)" הופץ ב-15 בפברואר 2023 אלבום באורך מלא, "Aurora", הופץ על ידי חברת ההקלטות "אטלנטיק רקורדס" ב-2 במרץ 2023. האלבום מבוצע על ידי השחקנים המגלמים את חברי הלהקה: ריילי קיאו, סם קלאפלין, סוקי ווטרהאוס, ויל הריסון, ג'וש ויטהאוס וסבסטיאן צ'אקון; והולחן והופק על ידי בלייק מילס, בעזרת המפיק טוני ברג ובשיתוף פעולה עם מוזיקאים נוספים, בהם פיבי ברידג'רס.

## הפצה
המיני-סדרה עלתה לשירות "פריים וידאו" ב-3 במרץ 2023. פרקי המיני-סדרה עתידים לעלות במקבצים; ושלושת פרקיה הראשונים היו זמינים לצפייה באופן מיידי עם עלייתה לשירות. הפרק הראשון אף הופץ בבתי קולנוע נבחרים עבור חברי "אמזון פריים" ב-1 במרץ 2023.

## ביקורות
באתר הביקורות "Rotten Tomatoes" זכתה המיני-סדרה לציון 73%, עם דירוג ממוצע של 6.9/10, על בסיס על 53 ביקורות. בקונצנזוס נכתב כי  באתר הביקורות המשוקללות "Metacritic", זכתה המיני-סדרה לציון 61/100, על בסיס 25 ביקורות, דבר המצביע על "ביקורות חיוביות לרוב".

## פרסים ומועמדויות

## קישורים חיצוניים

* 

## הערות שוליים

קטגוריה:סדרות טלוויזיה אמריקאיות שעלו לשידור בשנת 2023
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות מוקומנטריה
קטגוריה:סדרות טלוויזיה המבוססות על ספרים
קטגוריה:סדרות טלוויזיה מקוריות של אמזון
סוני פודרה

**סימון וייטלוק** (באנגלית: **Simon Whitelock**; נולד ב-10 בנובמבר 1985), המוכר תחת שם הבמה **סוני פודרה** (**Sonny Fodera**), הוא תקליטן ומפיק מוזיקלי אוסטרלי.

## קריירה
בנובמבר 2009, הוא הוציא, בשיתוף פעולה עם פרנק ג'יי , את הסינגל .

ב-25 בפברואר 2013, הוא הוציא את אלבום האולפן הראשון שלו, *Moving Forward*.

ב-24 בפברואר 2014, הוציא את אלבום האולפן השני שלו, *After Parties & Aeroplanes*.

ב-3 באוגוסט 2015, הוא הוציא, בשיתוף פעולה עם גרין ולווט , את הסינגל "Off On".

ב-11 בנובמבר 2016, הוא הוציא את אלבום האולפן השלישי שלו, *Frequently Flying*.

באוקטובר 2018, הוציא 2 גרסאות של רמיקס לשיר "Promises" של קלווין האריס וסם סמית'.

ב-12 ביולי 2019, הוא הוציא את אלבום האולפן הרביעי שלו, *Rise*.

ב-15 בנובמבר 2019, הוא הוציא, בשיתוף פעולה עם MK ורפאלה, את הסינגל "One Night". השיר הגיע, בשיאו, למקום ה-50 במצעד הסינגלים האירי, למקום ה-51 במצעד הסינגלים הבריטי, למקום העשירי במצעד הדאנס הבריטי ולמקום ה-40 במצעד שירי הדאנס קלאב. כמו כן, זכה באישור הקלטה מסוג כסף מ-BPI.

ב-28 בפברואר 2020, הוא הוציא, בשיתוף פעולה עם אלונה-ג'ורג' וקינג הנרי , את הסינגל "Before U".

ב-26 ביוני 2020, הוא הוציא, בשיתוף פעולה עם דום דולה , את הסינגל "Moving Blind". השיר הגיע, בשיאו, למקום ה-39 בניו זילנד.

ב-9 באוקטובר 2020, הוא הוציא, בשיתוף פעולה עם אלה אייר, את הסינגל "Wired".

ב-20 בנובמבר 2020, הוא הוציא, בשיתוף פעולה עם דיפלו, את הסינגל "Turn Back Time". השיר הגיע, בשיאו, למקום ה-15 בהונגריה ולמקום ה-17 במצעד שירי הדאנס/אלקטרוני.

ב-17 במרץ 2021, הוא הוציא גרסת רמיקס לשיר "Heat Waves" של גלאס אנימלס.

ב-8 בספטמבר 2021, הוא הוציא, בשיתוף פעולה עם קרמטין דאגלס, את הסינגל "Angel".

ב-22 באוקטובר 2021, הוא הוציא את אלבום האולפן החמישי שלו, *Wide Awake*.

ב-2 בספטמבר 2022, הוא הוציא, בשיתוף פעולה עם גורגון סיטי ודני האוורד , את הסינגל "Remember".

## דיסקוגרפיה
* 2013: *Moving Forward*
* 2014: *After Parties & Aeroplanes*
* 2016: *Frequently Flying*
* 2019: *Rise*
* 2021: *Wide Awake*

## פרסים ומועמדויות

## קישורים חיצוניים
* 

## הערות שוליים

קטגוריה:אמני מוזיקה אלקטרונית
קטגוריה:תקליטנים אוסטרלים
קטגוריה:מוזיקאים אוסטרלים
קטגוריה:אוסטרלים שנולדו ב-1985
האנה קליין

**האנה קליין** (בגרמנית: **Hanna Klein**; נולדה ב-9 באפריל 1993) היא אתלטית גרמניה, אלופת אירופה באולם (איסטנבול 2023) בריצת 3000 מטר וזוכת מדליית ארד באליפות אירופה באולם (טורון 2021) בריצת 1500 מטר.

## ביוגרפיה
### 2017
באליפות אירופה באולם שנערכה בבלגרד שבסרביה במרץ 2017 סיימה קליין במקום תשיעי בריצת 3000 מטר בתוצאה של 8:58.57 דקות.

באליפות העולם שנערכה באותה שנה בלונדון, הממלכה המאוחדת סיימה קליין במקום 11 בריצת 1500 מטר בתוצאה של 4:06.22 דקות.

### 2018
באליפות העולם באולם שנערכה בברמינגהאם, הממלכה המאוחדת במרץ 2018 סיימה במקום 19 בריצת 1500 מטר בתוצאה של 4:12.11 דקות.

באליפות אירופה שנערכה בברלין, גרמניה באותה שנה השתתפה קליין בגמר ריצת 5000 מטר, אך לא סיימה את הריצה.

### 2021
#### מדליית ארד באליפות אירופה באולם
באליפות אירופה באולם שנערכה בטורון שבפולין במרץ 2021 זכתה קליין במדליית ארד בריצת 1500 מטר בתוצאה של 4:20.07 דקות, אחרי אליס ונדראלסט מבלגיה (4:18.44 דקות) והולי ארצ'ר מהממלכה המאוחדת (4:19.91 דקות).

באולימפיאדת טוקיו שנערכה באותה שנה סיימה קליין במקום 40 בריצת 1500 מטר בתוצאה של 4:14.83 דקות.

### 2022
באליפות העולם באולם שנערכה בבלגרד, סרביה בשנת 2022 היא סיימה במקום 11 בריצת 3000 מטר בתוצאה של 8:48.73 דקות.

באליפות העולם שנערכה ביוג'ין, אורגון, ארצות הברית באותה שנה היא סיימה במקום 16 בריצת 1500 מטר בתוצאה של 4:05.85 דקות.

באליפות אירופה שנערכה במינכן, גרמניה באותה שנה היא סיימה במקום חמישי בריצת 1500 מטר בתוצאה של 4:05.49 דקות.

### 2023
#### אלופת אירופה באולם
באליפות אירופה באולם שנערכה באיסטנבול, טורקיה במרץ 2023 היא זכתה במדליית זהב בריצת 3000 מטר בשיא אישי חדש של 8:35.87 דקות, לפני קונסטנזה קלוסטרהלפן מגרמניה (8:36.50 דקות) ומליסה קורטני-בראיינט מהממלכה המאוחדת (8:41.19 דקות).

## שיאים אישיים
### אצטדיון
* ריצת 1500 מטר: 4:02.58 דקות (2021)
* ריצת 3000 מטר: 8:45.00 (2019)

### אולם
* ריצת 1500 מטר: 4:06.23 דקות (2023)
* ריצת 3000 מטר: 8:35.87 דקות (2023)

## קישורים חיצוניים

קטגוריה:אתלטים גרמנים
קטגוריה:אתלטיות גרמניות
קטגוריה:אלופות אירופה באתלטיקה
קטגוריה:גרמניות שנולדו ב-1993
קטגוריה:גרמנים שנולדו ב-1993
קטגוריה:רצות באולימפיאדת טוקיו (2020)
גילדהול (וינדזור)

**הגילדהול של וינדזור** הוא מבנה הניצב בעיירה וינדזור שבבריטניה, בקרבת טירת וינדזור. הוא משמש כבית העירייה של העיירה.

קיומו של מבנה באתר הגילדהול מוזכר כבר במסמכים משנת 1369 ו-1439. מבנה באתר זה מופיע גם במפה משנת 1607 ובו עמודי תמך בדומה לאלו הקיימים במבנה הנוכחי.

הקמת המבנה הניצב כיום באתר החלה בשנת 1687 בתכנונו של סר תומאס פיץ (Thomas Fitz) והושלמה ב-1690. קימת טענה כי גם כריסטופר רן היה מעורב בתכנונו, אך ספק אם היא מבוססת דיה.

המבנה הוא תלת מפלסי לרבות מרתף וידוע באכסדרת העמודים התופסת חלק ממפלס הקרקע בו, אשר הוקמה על מנת לשמש מעת לעת כשטח לשווקים. ב-1708 הוצב פסל של אן, מלכת בריטניה בגומחה בקיר הצפוני של הבניין. בשנת 1713 הוצב פסל של בעלה הנסיך ג'ורג', דוכס קמברלנד בגומחה בקיר הדרומי של המבנה. ב-1829 הושלמה הקמתו של אגף נוסף למבנה מצד מזרח בתכנונו של ג'יימס בדבורו (James Bedborough).

בשנת 1851 שופץ המבנה והוא שופץ שנית בשנים 1950–1951 והוכר כבניין רשום מדרגה I. הוא נפתח מחדש במהלך פסטיבל בריטניה על ידי הנסיכה אליזבת (לימים המלכה אליזבת השנייה). דיונים של בית משפט מקומי נערכו בבניין עד לשנת 1971.

מאז הוקם ב-1974 הרובע המלכותי של וינדזור ומיידנהד  משתמשת מועצת הרובע במבנה לשם עריכת דיונים וטקסים. בשנת 2005 נערך במקום טקס הנישואין של הנסיך צ'ארלס וקמילה פארקר-בולס. בשלהי אותה שנה נערך בו אחד מטקסי הנישואים הראשונים שנערכו באנגליה של בני זוג מאותו המין - של הזמר אלטון ג'ון ובן זוגו דייוויד פרניש .

בעת חנוכת המבנה המחודש ב-1951 נפתח בו גם מוזיאון, העוסק בהיסטוריה של וינדזור ומיידנהד, וב-2011 חנכה המלכה אליזבת השנייה במקום את המוזיאון המחודש.

## קישורים חיצוניים

* הגילדהול, באתר Historic England
* ההיסטוריה של הגילדהול, באתר Windsor Museum

וינדזור
קטגוריה:וינדזור
קטגוריה:אנגליה: מבנים רשומים דרגה I
חבצלת רון

**שושנה (רון) רייך** (1936 – פברואר 2013) הייתה זמרת ישראלית. מחלוצות הפופ התימני-ישראלי.

## ביוגרפיה
חבצלת רון נולדה בשם **מזל דמארי** למשפחה יהודית בעדן, שכיום בתימן. בהיותה בת 8 עלתה עם משפחתה לארץ ישראל, וגדלה בתל אביב בשכונת עזרא.

ב-1960 הקליטה מספר שירים בעברית ושירים בתימנית, שיצאו על גבי תקליט של חברת "מקולית", הופיעה כזמרת מובילה במועדון "**עומר כיאם**", הופיעה ביחד עם להקה הונגרית וב"תיאטרון העולים" של חיים אברון. הופיעה עם הזמר ג'ו עמר. בתחילת שנות ה-60 הצטרפה ללהקה שהופיעה במזרח אירופה וזכתה להצלחה רבה. הקליטה שירים רבים בתימנית, גרמנית, יידיש, אנגלית ועברית, והופיעה בטלוויזיה הגרמנית.

בסוף שנות השישים נישאה לשמואל רייך, ניצול השואה מפולין. עם הנישואים פרשה מעולם המוזיקה. הם התגוררו במנהיים, ועבדו בחנות הטקסטיל שבבעלותם. ב-1969 נולד בנם, גדעון. ב-1980 חזרה עם משפחתה לתל אביב, אך לאחר ארבע שנים היגרה המשפחה לארצות הברית. רון עבדה כגננת במשך שנים רבות.

רייך נפטר ב-2011, וכעבור שנתיים, בפברואר 2013, נפטרה רון ממחלת הסרטן.

## שיריה המפורסמים
* **דבקת האביר** (יפתי דלגי נא) – מילים ולחן: נחמיה שרעבי, עיבוד: גיל אלדמע, חליל: אורי שהם, הקלטה 26 ביוני 1961
* **[[הבה נגילה]]** – מילים: אברהם צבי אידלזון, לחן: עממי חסידי, הקלטה 1964
* **יפים הלילות בכנען** (מה יפים הלילות בכנען) – מילים: יצחק קצנלסון, לחן: עממי ערבי, הקלטה 1965
* **קריה יפהפייה** – מילים: זכריה אלצ'אהרי, לחן: עממי תימני, הקלטה 14 בספטמבר 1963
* **רועה ורועה** (אי שם הרחק בין ההרים) – מילים ולחן: מתתיהו שלם, 1965

## קישורים חיצוניים

* 
* 
* 
*  
* 
* 
* Havazelet Ron 

## הערות שוליים

קטגוריה:זמרות ישראליות
קטגוריה:זמרות השרות בעברית
קטגוריה:ישראליות ילידות תימן
קטגוריה:זמרים ישראלים ממוצא תימני
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנפטרו מסרטן
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2013
קטגוריה:ישראלים שנפטרו ב-2013
חיל המתנדבים הרוסי

ממוזער|תג אותו עונדים חיילי הקורפוס.
**חיל המתנדבים הרוסי** (ברוסית: ** Русский добровольческий корпус**; באוקראינית: **Російський добровольчий корпус**) הוא קורפוס שמורכב ממתנדבים רוסים, לאומנים ברובם, שלוחם לצד אוקראינה במהלך מלחמת אוקראינה–רוסיה.

## רקע
בניגוד ללגיון "חירות לרוסיה", המורכב לכאורה מחיילים רוסים שנתפסו בשבי, החיל מגייס מהגרים רוסים אתניים המתגוררים בשטחה של אוקראינה, כמו גם במספר מדינות אחרות באירופה.

באוגוסט 2022, החיל החל לשתף פעולה עם הכוחות המזוינים של אוקראינה, אך לא הוכר כיחידה של הצבא האוקראיני. לדברי מייסד החיל, דניס קפוסטין, "הייתי צריך להגיע לנשיא אוקראינה כדי להכריז על עצמי ולבקש הזדמנות להילחם באופן רשמי".

בנובמבר 2022 הודיעה "המועצה האזרחית", גוף שמורכב מנציגי האופוזיציה הרוסית, על גיוס מתנדבים לשורות היחידות הלאומיות בתוך הכוחות המזוינים של אוקראינה, כולל חיל המתנדבים הרוסי.
## זיהוי
מרבית אנשי היחידה הם לאומנים רוסים, אשר בנוסף לסמל הרשמי של החיל, עושים שימוש בדגל אוקראינה.

לדברי אחד המפקדים, את לוחמי החיל "אפשר לייחס דווקא לקשת הפוליטית השמרנית הימנית". באחד מפרסומי הטלגרם של היחידה, מצוין כי האידאולוגיה מבוססת גם על "עקרון אי-הפשרה – דחיית כל צורה של שיתוף פעולה עם יורש המשטר הסובייטי, משטר פוטין ונציגיו", ולדעתם "פוטין וחניכיו הורסים את הרוסים כעם".

ב-21 באוקטובר 2022, במסיבת עיתונאים של סוכנות הידיעות אינטרפקס-אוקראינה, התפרסם מזכר של חיל המתנדבים הרוסי. בדצמבר 2022, החיל קיבל כמתנת מורשת את הדגל של יחידות צבא המתנדבים ההיסטורי ודגל יחידות התנועה הלבנה.

## מבצעים
בראיון לרדיו Polskie אמר אלכסנדר "פורטונה", ממפקדי היחידה, שחייליו השתתפו בכל קווי החזית במהלך הפלישה הרוסית לאוקראינה.

ב-2 במרץ 2023, אנשי החיל הכריזו כי הגיעו לכפר ליובצ'אנה שבמחוז בריאנסק, רוסיה.

במאי 2023 לוחמי החיל היו מעורבים בפלישה לרוסיה, תוך השתלטות על כמה כפרים במחוז בלגורוד בגיבוי לגיון חירות לרוסיה.

בדצמבר 2025 דווח כי מפקד הקורפוס - דניס קפוסטין נהרג במהלך ביצוע משימה. 

בתחילת ינואר פרסם המודיעין הצבאי של משרד ההגנה של אוקראינה (ГУР МО) הודעה רשמית בערוץ הטלגרם, בה נמסר כי קפוסטין חיי. נמסר גם כי מדובר בתוצאה של מבצע מיוחד וממושך של המודיעין הצבאי של אוקראינה, אשר נועד לסכל ניסיון חיסול המיוחס לפדרציה הרוסית. במסגרת הפרסום הופץ גם סרטון שבו מופיע קפוסטין המצהיר כי הוא בחיים. צוין גם כי הכספים אשר הוקצו על ידי שירותי הביטחון הרוסיים לצורך חיסולו של קפוסטין הושגו במהלך המבצע וישמשו לחיזוק יחידות מיוחדות של המודיעין הצבאי האוקראיני.

## ראו גם
* הצבא הרפובליקני הלאומי (רוסיה)
* לגיון חירות לרוסיה – גדוד המשרת לצד צבא אוקראינה ומורכב מעריקי הכוחות המזוינים של הפדרציה הרוסית

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הכוחות המזוינים של אוקראינה
קטגוריה:יחידות מתנדבים
קטגוריה:הפלישה הרוסית לאוקראינה
יאדר בנימיני

**יאדר בנימיני** (באיטלקית: **Jader Bignamini**; נולד ב-1976) הוא מנצח וקלרניתן איטלקי.

## קריירה
בנימיני נולד בקרמה שבאיטליה, ובילדותו החל להתעניין בקלרינט. הוא למד מוזיקה באופן רשמי בקונסרבטוריון של פיאצ'נצה והצטרף לתזמורת ג'וזפה ורדי של מילאנו כקלרניתן. הוא פיתח את העניין שלו בניצוח בעודו חבר בלה ורדי, והפך לעוזר המנצח של התזמורת ב-2010.מאוחר יותר הפך למנצח חבר של תזמורת לה ורדי. הופעת הבכורה המקצועית שלו כמנצח הייתה בגיל 28. המורים שלו בניצוח כללו את ריקרדו שאיי.

בארצות הברית, בנימיני ניצח לראשונה באופרה של סנטה פה ביולי 2015. הופעת הניצוח הראשונה שלו במטרופוליטן אופרה הייתה בנובמבר 2017. ביוני 2018, בנימיני ניצח לראשונה על תזמורת דטרויט, כמנצח מחליף לליאונרד סלטקין. הוא חזר לדטרויט באוקטובר 2019 כמנצח אורח של התזמורת. בינואר 2020, תזמורת דטרויט הודיעה על מינויו של בנימיני למנהל המוזיקלי הבא שלה, החל בעונת 2020–2021, עם חוזה ראשוני של 6 עונות.

לבנימיני ולאשתו לידיה, בעצמה קלרניתנית, שני ילדים. לפני מינויו לניצוח בדטרויט התגוררה המשפחה בקרמונה.

## קישורים חיצוניים
*

## הערות שוליים

קטגוריה:מנצחים איטלקים
קטגוריה:קלרניתנים
קטגוריה:איטלקים שנולדו ב-1976
אד גולד

**אד גולד** (באנגלית: **Edd Gould**; 28 באוקטובר 1988 – 25 במרץ 2012) היה אנימטור, יוצר תוכן ומדבב בריטי. הוא נודע בעיקר בזכות סדרת הרשת Eddsworld, בה השתתפו חבריו תומאס רידג'וול (TomSka), מאט הארגריבס, טורד לארסון ואחרים, ועסק בחייהם הדמיוניים. אד נפטר ב-2012 לאחר מאבק בסרטן מסוג לוקמיה לימפוציטית חריפה. לאחר מותו, הפקת Eddsworld הועברה לרידג'וול ואחר כך להארגריבס.

## ביוגרפיה
אד גולד נולד ב-28 באוקטובר 1988 באיזלוורת' שבלונדון לסוזן ודאנקן גולד. היו לו אחות ואח. הוא למד בבית הספר אורלינס פארק (כפי שתיאר בפרסומו הראשון ב-Newgrounds), ופגש את מאט הארגריבס במהלך יום ספורט שם. הארגריבס הפך לחלק בולט ב-Eddsworld .

באינטרנט יצר איתו קשר תומאס רידג'וול, מעריץ של עבודתו, זמן קצר לאחר שהחל ליצור אנימציות מסוג "Stick Figures". הוא התחבר גם עם טורד לרסון דרך האינטרנט. רידג'וול ולרסון נכללו גם הם ב-Eddsworld יחד עם הארגריבס, שהופיעו בספיישל חג המולד של Eddsworld ב-2004 .

## קריירה
בשנת 2000, גולד החל לעשות אנימציה באמצעות תוכנות ליצירת GIF לפרסום באתר Stick Figure Death Theatre. כשהאתר הפסיק לקבל קובצי GIF, גולד למד אנימציית פלאש בסיוע לאוואלה לי. גולד פרסם את האנימציה הראשונה שלו ב-Stick Figure Death Theatre וב-Stick Suicide תחת השם "Bendee 1" ב-7 בנובמבר 2002. מאוחר יותר, אד פרסם בפעם הראשונה ב-Newgrounds ב-6 ביוני 2003.

בספטמבר 2008 החל גולד ללמוד באוניברסיטה לאמנויות במיידסטון. הוא הצטרף שם לתומאס רידג'וול, שהקים קולקטיב של יוצרים עצמאיים תחת השם CakeBomb. הוא דיבב את הילד שאמר "I Like Trains" בסדרת asdfmovie של תומאס ביוטיוב, ועשה את האנימציה ב-asdfmovie השני.

## מותו ומורשתו
ב-30 בינואר 2006, אובחן גולד בלוקמיה לימפובלסטית חריפה, סרטן של תאי הדם הלבנים. לאחר סדרת טיפולים, החלים מהמחלה.

ב-16 באפריל 2011, גולד אובחן בשנית במחלה זו. הוא פרסם סרטון ביוטיוב בשם "Edd vs Cancer" ובו הוא עצמו, רידג'וול והארגריבס דנים באבחנה, ובהשפעה שלה על הליך יצירתו (והודיע על עיכוב ביציאת הפרק השני של Hammer and Fail, סרטון שעליו התחיל לעבוד לפני האבחון). הוא השתמש במחלתו לצרכים קומיים בכמה מערכונים בחשבונות היוטיוב של חבריו.

גולד מת מזיהום שנגרם על ידי הסרטן בבוקר ה-25 במרץ 2012. הוא היה בן 23. רידג'וול והארגריבס הודיעו על מותו של גולד בסרטון קצר, "RIP Edd Gould (1988–2012)", יומיים לאחר מכן. ההלוויה נערכה ב-10 באפריל באיזלוורת', שם הוצג הספד שנערך מקטעי וידאו של מעריצים וחברים, קטע שעלה גם ליוטיוב לאחר מכן בחשבונו של רידג'וול. הפרק עליו החל לעבוד לפני מותו - החלק הראשון של Space Face - שוחרר ביוטיוב ב-2 ביוני 2012. ההפקה של Eddsworld עברה לתומאס רידג'וול, שהמשיכה להפיק פרקים כחלק מהצוואה של גולד. בהנחיית רידג'וול, הרווחים הועברו ל-CLIC Sargent (כיום פועל בשם Young Lives vs Cancer), ארגון צדקה בריטי למלחמה בסרטן התומך בילדים, צעירים ובני משפחותיהם.

גופתו של גולד נשרפה ונקברה במורטלייק. באפריל 2012, הארגריבס ורידג'וול השתתפו ב-Vidcon בלוס אנג'לס ופיזרו חלק מהאפר של גולד ליד שלט הוליווד.

## פילמוגרפיה

## קישורים חיצוניים
* ערוץ יוטיוב
* חשבון Newgrounds
* 

## הערות שוליים

קטגוריה:אנימטורים בריטים
קטגוריה:בריטים שנולדו ב-1988
קטגוריה:בריטים שנפטרו ב-2012
מרדכי הרה

[שמאל|ממוזער|250px|קבוצת מכבי יפו ב-1960–"תינוקות ספאסוב". עומדים מימין לשמאל: המאמן [ואסיל ספאסוב, חבר הנהלה סירומחוב, אהרן לוי (אהרונצ'ו), משה בורסוק (חיזוק מהפועל תל אביב), בובי קלמי, פרסיאדו אביגדור-מנהל הקבוצה, בלפור גולדברג, צ'וצ'קו לוי, בוחוס ג'וג'וסיאן, מוני אפסנאי. בשורת הכורעים מימין לשמאל: דיקו הרה, מוצי ליאון, ציון דגמי, אהרן חנוני, ישראל אשכנזי]]
**מרדכי (דיקו) הרה** (נולד ב-12 בדצמבר 1944, סופיה, ממלכת בולגריה), הוא כדורגלן עבר ישראלי, אשר שיחק לרוב בעמדת הקשר, ומזוהה עם קבוצת מכבי יפו.

## קורות חייו
דיקו הרה נולד ב-1944 בסופיה בירת בולגריה ליצחק ואסתר. בשלהי 1948, במסגרת העלייה ההמונית, עלתה משפחתו לישראל והתיישבה ביפו. ב-1957 רשם אותו אביו לקבוצת הנערים של מכבי יפו, ושם שיחק לצד מוצי ליאון, בלפור גולדברג ואברהם מעודד. ב-1960 בחלקה השני של עונת 1959/1960 בליגה הלאומית העלה אותו המאמן ואסיל ספאסוב לשורות הבוגרים למשחק עם מכבי תל אביב. לאחר עשרים דקות נפגע הרה והוחלף. הוברר כי סבל מקרע במניסקוס והוא נעדר לתקופה ארוכה מהמגרשים. הוא שב לשחק בשורות הבוגרים ב-3 באוקטובר 1964, במשחק מול הכח מכבי רמת גן, במחזור הראשון של עונת 1964/1965 בליגה הלאומית. הרה שיחק בעמדת הקשר. הוא שיחק בשורות מכבי יפו ב-184 משחקים בליגה הראשונה, ובהם הבקיע 11 שערים.

בעונת 1964/1965 בליגה הלאומית קיבל הצעה מוואסיל ספאסוב מאמן מכבי חיפה לעבור ולשחק בשורותיה. הנהלת מכבי יפו סרבה לשחררו, הרה לא היה מעוניין להיכנס להסגר, ונשאר לשחק במכבי יפו. משחק הליגה האחרון שלו היה ב-18 בנובמבר 1972 מול מכבי פתח תקווה, בראשית עונת 1972/1973 בליגה הלאומית תחת המאמן חאקו זעפרני. בסיומה של העונה הוא פרש ממשחק פעיל.

לאחר פרישתו השתלב הרה בהנהלת מכבי יפו. ב-1976 מונה למנהל מחלקת הכדורגל של האגודה, ועבד לצידו של צ'וצ'קו לוי שהיה מאמנה. במהלך עונת 1976/1977 בליגה הלאומית סיימה מכבי יפו כסגנית האלופה והעפילה למשחקי האינטרטוטו. ב-1979 פרש מתפקידו. בהמשך, שב לכהן כמנהל הקבוצה.

עם שחרורו מצה"ל התקבל הרה לעבודה בעיריית תל אביב-יפו. הוא החל כרכז ספורט במרכז ספורט בשכונת התקווה. עם השנים התקדם לתפקיד מנהל הטקס והאירועים בעירייה ועבד בצמוד לשלושה ראשי ערים: שלמה להט, רוני מילוא ורון חולדאי. מאז פרישתו לגמלאות, היה פעיל וארגן אירועים חברתיים לקהילת יוצאי בולגריה בישראל. כמו כן ביחד עם חברו לקבוצה אהרן לוי ארגן מפגשים חברתיים לוותיקי מכבי יפו.

הרה מתגורר בראשון לציון, הוא נשוי לרחל, אב לשלושה ילדים וסב לנכדים.

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 
* 

## הערות שוליים

קטגוריה:ישראלים ילידי בולגריה
קטגוריה:עולים לאחר מלחמת העולם השנייה
קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:עובדי עיריית תל אביב-יפו
קטגוריה:ראשון לציון: אישים
קטגוריה:ישראלים שנולדו ב-1944
1993 באסטרונאוטיקה

בערך זה מצוינים אירועים בולטים שהתרחשו במהלך שנת 1993 ונוגעים לתחום האסטרונאוטיקה.

## אירועים בולטים
[שמאל|ממוזער|200px|תחזוקת [טלסקופ החלל האבל]]
במהלך השנה בוצעו 83 שיגורים, מהם 48 (58%) על ידי רוסיה.
* מערכת GPS של ארצות הברית הגיעה ליכולת מתוכננת

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
סוכריות (סרט)

**סוכריות** הוא סרט פשע ישראלי משנת 2013 בבימויו של יוסף פיצ'חדזה, עם מכרם חורי, שמואל וילוז'ני ומוני מושונוב בתפקידים הראשיים.

התסריט נכתב על ידי יוסף פיצ'חדזה ודב שטויר והוא עוסק במאבק אלים של איש עסקים יהודי נגד סוחר ערבי על רקע עסקי. היהודי רואה בפעילות הערבי איום של ממש לא רק במישור העסקי גרידא, אלא גם במישור הפוליטי תרבותי, עד כדי קריאת תיגר כנגד הציונות עצמה.

הסרט היה מועמד לשמונה פרסי אופיר בטקס פרסי אופיר לשנת 2013.
*פרס אופיר לסרט העלילתי הטוב ביותר -
*פרס אופיר לבמאי הטוב ביותר - יוסף פיצ'חדזה
*פרס אופיר לשחקן המשנה הטוב ביותר - מוני מושונוב
*פרס אופיר לעריכה הטובה ביותר - דב שטויר
*פרס אופיר לעיצוב האמנותי הטוב ביותר יואב סיני
*פרס אופיר לעיצוב התלבושות הטוב ביותר - דורון אשכנזי
*פרס אופיר למוזיקה המקורית הטובה ביותר - בוריס מרצינובסקי
*פרס אופיר לפסקול הטוב ביותר

## תקציר העלילה
קלאוזנר (שמואל וילוז'ני) הוא טייקון ישראלי העומד בראש תאגיד ישראלי השולט בשוק הממתקים הישראלי.

סלאח (מכרם חורי) הוא סוחר ויזם ערבי-ישראלי ששואף להביא אושר לילדי המגזר הערבי בישראל באמצעות פתיחת רשת חדשה של חנויות ממתקים. הוא למד בברית המועצות שם הכיר את אשתו לעתיד נטאשה (ליליאן רות חיילובסקי) וחזר אתה לישראל יחד עם אמה (סבטלנה נרבאייבה). עוזרו הצמוד הוא עמנואל הפיסח (מנשה נוי) שאוהב לשיר לו שירים רוסיים בעברית.

סאלח הצליח לגייס משקיע גרמני בשם אדולף שעוסק בסחר קונדומים (מייקל סרנה) שהגיע ארצה עם אשתו הצרפתייה קלאודיה (שרה אדלר) המתאהבת בעמנואל למרות נכותו. היא עוזבת את אדולף שהוא בנו של פושע נאצי. אדולף הכועס, לובש מדים נאציים ומטייל ברחוב יפו בירושלים עד שנעצר בידי המשטרה. הוא מציע לחוקר (דביר בנדק) לשחק פוקר ואם ינצח יהרוג אותו. הוא מנצח, יורה בחוקר ובורח.

קלאוזנר נוטר טינה לסלאח שהצליח להשתלט גם על שוק הקפה השחור במגזר הערבי ומחליט לפתוח במלחמה נגדו.

הוא מזמין את הרוצח השכיר יולי (מוני מושונוב) לנשף חשק בביתו, נותן לו כסף כדי שיהרוס את העסק של סלאח במזרח ירושלים. יולי שורף את חנות הממתקים של סלאח ובתגובה מניח סאלח ראש חזיר שחוט בבית קלאוזנר.

יולי מגייס את שותפו אוגוסט (עזרא כפרי) ומניח מטען נפץ במכוניתו של סאלח. לרוע המזל נכנסת נטאשה למכונית ונהרגת בהתפוצצות. קלאוזנר מגיע להלוויה ומנחם את סלאח שבטוח שהוא יזם את הרצח.

סלאח מורה לאנשיו לחטוף את קלאוזנר ומתחיל לענות אותו כדי שיגלה את שמות הרוצחים השכירים. בינתיים יולי ואוגוסט חוטפים את קלאודיה, נתקלים ברחוב באדולף ומחסלים אותו, מגיעים למקום השבי של קלאוזנר לאחר ש"הוזמנו" ושם מתפתח קרב יריות בו נהרגים כולם פרט ליולי ואוגוסט שעוזבים את המקום.

## צוות השחקנים

## קישורים חיצוניים

* 
*קדימון לסוכריות, באתר יוטיוב
*סוכריות, בספר הקולנוע הישראלי
*סוכריות, באתר קרן רבינוביץ

קטגוריה:סרטי 2013

קטגוריה:סרטים בעברית
קטגוריה:סרטי פשע ישראליים
קטגוריה:סרטי יונייטד קינג
קטגוריה:סרטי יוסף פיצ'חדזה
כלב ציד

[ממוזער|ציור של כלב ציד שצויר על ידי [לי די  במאה ה-12.]]
**כלב ציד** הוא כלב שצד עם או עבור ציידים. ישנם מספר סוגי כלבים שונים של כלבי ציד, שפותחו עבור משימות ומטרות שונות. כלבי ציד, בדרך כלל, גדולים יותר ובעלי חוש ריח מפותח יותר מכלבים אחרים.

להלן סוגי הכלבים הנחשבים ככלבי ציד:
* האונד (כלב ריח) (כלבי רוח, סנסהאונד  ולארצ'ר )
* גאן דוג  (רטריבר , סטר, ספניאל, פוינטרים  וכלבי מים )
* קאר 
* תחש
* פייסט 
* לייקה 
* טריירים

## לקריאה נוספת

* Deeley, Martin. "Working Gundogs: An Introduction to Training and Handling. (1990, reprinted 2002) The Crowood Press. .
* Fergus, Charles. *Gun Dog Breeds, A Guide to Spaniels, Retrievers, and Pointing Dogs*, The Lyons Press, 2002. 
* Roettger, Anthony Z. and Schleider, Benjamin H. III. (2004) Urban Gun Dogs: Training flushing dogs for home and field. The Writer's Collective. 


## קישורים חיצוניים

ציד
קטגוריה:ציד
אווין יומן

**אווין סבסטיאן יומן** (באנגלית: **Owain Sebastian Yeoman**; נולד ב-2 ביולי 1978) הוא שחקן וולשי. הוא יידוע בתפקידיו בסדרות "התשעה", "המרגלים של וושינגטון" (בתפקיד בנדיקט ארנולד) ו"דור מזוין". בנוסף, הוא גילם את סוכן ה-CBI וויין ריגסבי בסדרה "המנטליסט" ואת בני גלאגר ב-"Emergence".

## ראשית חייו
יומן נולד וגדל בצ'פסטו, מונמות'שייר, ויילס, שם עדיין מתגוררים הוריו, מייקל והילרי. הוא סיים תיכון בגלוסטרשייר, שם גילה עניין רב בשפה האנגלית, ספרות אנגלית והיה מעורב בהפקות התיאטרון החובבניות של בית ספרו.

הוא למד ספרות אנגלית באוניברסיטת אוקספורד כחבר במכללת ברסנוס, וסיים תואר ראשון, שהבשיל לתואר שני. באותן שנים היה חבר באגודת התיאטרון של אוקספורד ובאגודה הקומית של אוקספורד-Oxford Revue. הוא תכנן להמשיך ללימודי דוקטורט אך לא הצליח להשיג מלגה. במקום זאת הוא עבד זמן מה בבנק בקנרי וורף, לונדון לפני שנרשם לאקדמיה המלכותית לאמנות הדרמה על מנת ללמוד משחק.

## קריירה
יומן ערך את הופעת הבכורה שלו בקולנוע ב-2004 בתור ליסנדרוס בסרט המועמד לאוסקר "טרויה" בכיכובו של בראד פיט. עוד ב-2004 הוא הופיע בהופעת אורח בפרק של רציחות במידסומר ששמו "מתים במים".

יומן שיחק תפקיד קטן בסרטו של Broken Lizard, פסטיבל הבירה ב-2006.

ב-2008 הוא שיחק את סמל אריק קוצ'ר במיני-סדרה של HBO, "דור מזוין" במשך מספר פרקים. באותה שנה הוא גילם את הנבל הגדול, טרמינטור סייבורגי דגם T-888 בשם "קרומארטי", בפרק הפיילוט של "שליחות קטלנית: יומני שרה קונור" תפקיד אותו גילם בפועל גארט דילהאנט בסדרה עצמה.

לפרסומו הוא זכה החל מ-2008 כאשר גילם את וויין ריגסבי בסדרה המאד מצליחה "המנטליסט", הוא כיכב בכל פרק עד לעונה השישית, לצד סיימון בייקר, רובין טוני, אמנדה ריגטי וטים קנג. בשנת 2013 אושר כי יומן וריגטי עוזבים את המנטליסט בסוף העונה השישית.

הוא כיכב בתפקיד אורח בשני פרקים (10 ו-11) של הסדרה "אקסטנט" ב-2014. באותה שנה הוא גילם חייל אמריקאי בעיראק בסרט "צלף אמריקאי".

מ-2015 עד 2017, הוא גילם את הגנרל בנדיקט ארנולד בעונות 2–4 של סדרת הטלוויזיה "המרגלים של וושינגטון".

ב-2015 הוא גילם את ורטוקס בפיילוט של סדרת הטלוויזיה של DC קומיקס "סופרגירל".

ב-2019 הופיע בתפקיד ראשי כבני גלאגר בסדרה "Emergence" אשר בוטלה אחרי עונה אחת בלבד.

ב-2022 הופיע בסרט "הצילו את הקולנוע" .

## חיים אישיים
יומן היה נשוי לשחקנית לוסי דייוויס מדצמבר 2006 עד אוקטובר 2011. נישואיו הראשונים התקיימו בקתדרלת סנט פול, לונדון. דייוויס ויומן הורשו להתחתן שם מכיוון שאביה רוברט (הידוע יותר בשם הבמה שלו ג'ספר קארוט) זכה בתואר מסדר האימפריה הבריטית בשנת 2002.

ב-7 בספטמבר 2013 התחתן יומן עם מעצבת התכשיטים ג'יג'י יאלוז באחוזה פרטית במאליבו, קליפורניה. יש להם בת אחת בשם אוור בל.

יומן הוא צמחוני והצטלם לקמפיין הצמחונות של PETA.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ולשים
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1978
ז'אן ז'אק פלאטרס

**ז'אן ז'אק פלאטרס** (בצרפתית: **Jean-Jacques Flatters**; 1786, קרפלד – 1845, פריז) היה פסל צרפתי.

## ביוגרפיה
פלאטרס עבר לפריז מוסטפאליה ללמוד פיסול וציור. למד אצל ז'אן אנטואן אודון ואצל ז'אק-לואי דויד, החל להציג בסלון ב-1810, זכה ב-1813 במקום השני לפיסול בפרס רומא ושירת בצבא הצרפתי משנת 1814 עד לסוף הקיסרות הראשונה.

במשך הרסטורציה הצרפתית התפרנס מיצירת פרוטומות של אישים, ביניהם גתה ולורד ביירון.

## משפחתו
בנו לוטננט קולונל פול פלאטרס הוביל משלחות מחקר שהיו מעורבות בתכנון מסילת הרכבת חוצת סהרה

## גלריה

Flatters Johann Jacob-Queen Victoria-Victoria and Albert Museum.jpg|פרוטומה של המלכה ויקטוריה במוזיאון ויקטוריה ואלברט
Turenne.jpg|פרוטומה של אנרי דה לה טור ד'אוברן, רוזן טורן מפקד הצבא הצרפתי בקרב אראס וקרב פרייבורג מוצג בארמון ורסאי
Brueys d'aigalliers.jpg|פרוטומה של פרנסואה פול ברויאס ד'איגלירס שלחם בקרב צ'ספיק ונפל בקרב הנילוס עליו פיקד מוצג בארמון ורסאי
Hermitage hall 241 - 07 - Johann Jakob Flatters - Portrait of count Fedor Vassilievitch Rostopchin.jpg| פרוטומה של פדור ואסילביץ' רוסטופצ'ין שהיה גנרל בחיל הרגלים הרוסי ושימש מושל של מוסקבה  בזמן הפלישה הצרפתית ומופיע כדמות במלחמה ושלום מוצג בארמיטאז'
Nourrit, Louis, d'après Flatters.jpg|הטנור הצרפתי לואיס נורית ששר בבכורות של Les abencérages של לואיג'י כרוביני ו-Olimpie של גספרה ספונטיני, על פי פסל מאת פלאטרס


## קישורים חיצוניים

קטגוריה:פסלים צרפתים במאה ה-19
קטגוריה:צרפתים שנולדו ב-1786
קטגוריה:צרפתים שנפטרו ב-1845
לאוטרו בלנקו

**לאוטרו עמנואל בלנקו** (בספרדית: **Lautaro Emanuel Blanco**; נולד ב-19 בפברואר 1999 ברוסאריו שבארגנטינה) הוא כדורגלן ארגנטינאי המשחק בעמדת המגן השמאלי בקבוצת בוקה ג'וניורס.

## קריירת מועדונים
בלנקו גדל במחלקת הנוער של רוסאריו סנטראל. בשנת 2020 החל לשחק בקבוצה הבוגרת של המועדון במסגרת ליגת העל הארגנטינאית. ב-8 באוגוסט 2022 חתם בלנקו באלצ'ה מלה ליגה, והושאל בחזרה לרוסאריו סנטראל עד לתום עונת . בסך הכל ערך בלנקו 84 הופעות ליגה ברוסאריו סנטראל.

ב-3 בינואר 2023 ערך בלנקו את הופעת הבכורה שלו באלצ'ה, בהפסד 0–1 לסאוטה במסגרת גביע המלך הספרדי. ב-6 בינואר ערך את הופעת הבכורה שלו בלה ליגה, בהפסד 0–1 לסלטה ויגו במסגרת המחזור ה-16 לעונת 2022/2023.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני אלצ'ה
קטגוריה:כדורגלני בוקה ג'וניורס
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1999
חיי מנורה

**חיי מנורה** (באנגלית: **Lamp Life**) הוא סרט קצר אמריקאי קומי בהנפשה ממוחשבת, אשר לוקח חלק בזיכיון "צעצוע של סיפור" ומתרחש לאחר אירועי סרט הקולנוע "צעצוע של סיפור 4". הסרט בוים ונכתב על ידי ואלרי לפואינט, הופק על ידי מארק זונדהיימר, הולחן על ידי ג'ייק מונקו ונערך על ידי סרינה וורנר. חברות ההפקה של הסרט הן Walt Disney Pictures ו-Pixar Animation Studios.

הסרט, שנכלל ברשימת הסרטים הקצרים של פיקסאר, הופץ לראשונה בשירות הסטרימינג דיסני+ בארצות הברית ב-31 בינואר 2020. בישראל הסרט בדיבוב עברי הופיע בשירות עם הגעתו לארץ ב-16 ביוני 2022. אורך הסרט הוא כ-7 דקות.

## עלילה
לאחר אירועי הסרט "צעצוע של סיפור 4", בו פיפ וכבשיה, שריף וודי וגיגל מקדימפלס מטפסים על גלגל ענק. בגלגל הענק וודי מסיים לספר את סיפור הרקע שלו, כאשר לאחר מכן בו מספרת מה קרה לה לאחר אירועי הסרט "צעצוע של סיפור 2". בו סיפרה שהיא וכבשיה, שהיו חלק ממנורת לילה, ניתנו למשפחה חדשה עם תינוקת שזה עתה נולדה. כשהתינוקת גדלה היא החלה לשחק בבו והכבשים, אך אמה מנעה ממנה לעשות זאת מפני שהיא פחדה שישברו.

כמה שנים לאחר מכן, התינוקת הפכה לילדה ונולדה לה אחות. האחיות החליפו את מנורת הלילה של בו וכבשיה במנורה אחרת והוחלט למסור אותה. המנורה עם בו וכבשיה עברה ידיים רבות עד שהוכנסה לקופסת תרומה על המדרכה, שם נאספה על ידי אישה וניתנה לבן נוער. הבן נוער הקיש על המנורה תוך כדי האזנה למוזיקה, ערך מסיבות בסביבתה, הכניסה לתוכה מנורת לד, לקח אותה לים והביא אותה לארקטיקה, עד שלבסוף החליט לזרוק אותה לפח אשפה.

אישה מצאה את המנורה ומיקמה אותה בחנות חרסינה. בהתחלה בו והכבשים שמחו מכך, מפני שסוף-סוף היה להן שקט, עד שיום אחד נכנסו לחנות שתי ילדות שאמן לקחה אותן לפארק. האירוע הזה גרם לבו לרצות לעזוב לפארק, שם תהיה עם ילדים שישחקו בה כל היום. בו וכבשיה התנתקו מהמנורה וברחו מהחנות הממולכדת לפארק, יחד עם עזרתה של גיגל. לאחר שסיימה לספר את הסיפור וודי שאל האם הוא קרה באמת, ובו ענתה לו "כן. טוב, פחות או יותר". הסרט מסתיים שכולם מתגלשים בגלגל הענק וצוחקים.

## מדבבים

הדיבוב העברי בוים על ידי תמי ברק, והופק על ידי עדי וולוצקי באולפני אלרום.

בנוסף דיבבו בדיבוב העברי ערן מור, תמי ברק, אורי זלצמן וטליה ברקאי.

## הפקה והפצה
לאחר שהייתה דמות משנית בשלושת הסרטים הראשונים בזיכיון "צעצוע של סיפור", בו פיפ מופיעה כדמות מרכזית בסרט "צעצוע של סיפור 4" עם מראה חדש ואופי שונה. ההסבר לשינוי הזה היה אמור להופיע בסרט באורך מלא, אך לבסוף הוחלט שיסופר בסרט קצר זה.

הסרט בוים ונכתב על ידי ואלרי לפואינט, שהייתה ראש הסיפור של "צעצוע של סיפור 4" ושותפה לכתיבתו. לפואינט סיפרה שלסרט היה צוות קטן של אנימטורים, אשר קיבלו הדרכה מפיט דוקטר, מנהל הקריאייטיב הראשי של Pixar Animation Studios שהפיקה את הסרט בשיתוף Walt Disney Pictures.

ב-22 בינואר 2020 פורסם טריילר הסרט, כאשר הוא הופץ לראשונה בשירות הסטרימינג דיסני+ בארצות הברית ב-31 בינואר 2020. בישראל הסרט בדיבוב עברי הופיע בשירות עם הגעתו לארץ ב-16 ביוני 2022.

## ביקורות
באתר "Rotten Tomatoes" לסרט יש מהקהל, על סמך 50 ביקורות, ציון של 86%, דבר שמעיד על ציון חיובי. מיק לאסאל כתב על הסרט באתר "SF Chronicle Datebook" שהוא לא נועד לעורר הרגשה עמוקה, אבל הוא ביקור בעולם נעים ומוכר. כמו כן הוא שיבח את התזמון הקומי של הסרט.

## קישורים חיצוניים

* 

## הערות שוליים

קטגוריה:דיסני+: סרטים
קטגוריה:סרטי 2020
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים קצרים מונפשים
קטגוריה:סרטים קצרים של פיקסאר
קטגוריה:צעצוע של סיפור
עץ הכסף

[ממוזער|עץ כסף מתקופת [שושלת האן. נמצא כיום במוזיאון המורשת של הונג קונג .]]
במיתולוגיה הסינית, **עץ הכסף** (בסינית: **搖錢樹**) הוא עץ קדוש, שלפי האמונה, יכול להביא כסף והון לעם, והוא מהווה סמל של שפע, אצילות והנאה. ניתן לייחס את עץ הכסף לחברות פרימיטיביות. בעוד שעצי הכסף עשויים להיגזר ממיתוס עץ השמש הקשור לגן עדן, למטבעות יש קשר בין גן עדן לשפע חומרי. על פי הנרטיבים ההיסטוריים הקיימים, המושג "עץ הכסף" הופיע לראשונה לכל המאוחר בתקופת שושלת האן. עצי כסף מברונזה יצוקה וכלי חרס מזוגגים ירוקים מהווים תכונה בולטת בקברים שנמצאו בסצ'ואן המתוארכים לתקופת שושלת האן.

סיפור עממי אחד מספר על פסל שהניח כסף מזויף על גבי עצים רק בכדי להערים על תושבי הכפר לכרות את העצים עבורו. עם זאת, לפי סיפור עממי זה, תושבי הכפר סירבו לבקשת הפסל לאחר שהאמינו שהעץ הוא עץ קדוש. כמו כן, תושבי הכפר הזהירו את הפסל שאם יכרות או יפגע בעץ הוא יקולל. בסוף הסיפור העממי, תושבי הכפר נותנים שוחד לפסל בכדי שלא יפגע בעץ.

עץ הכסף מופיע במהלך חגיגות ראש השנה הסיני.

## לקריאה נוספת

* "Money tree", in: 


## קישורים חיצוניים

## הערות שוליים

קטגוריה:עצים מיתולוגיים
קטגוריה:מיתולוגיה סינית
קטגוריה:כסף (אמצעי תשלום)
ואסילי חודיאקוב

**ואסילי חודיאקוב** (ברוסית: **Василий Худяков**;  24 בדצמבר 1825- 26 ביולי 1871) היה צייר היסטוריה, דיוקן וז'אנר רוסי.

## ביוגרפיה
הוא החל את לימודיו באוניברסיטה הממלכתית לאמנויות ותעשייה של סטרוגנוב, ולאחר מכן בילה כמעט שנתיים בבית הספר לציור, פיסול ואדריכלות במוסקבה. המנטור שלו שם היה פרופסור פיודור זביאלוב. שהזמין אותו להיות עוזר לעבודות דקורטיביות שנעשות באולם הכניסה של ארמון הקרמלין. חלק מציוריו הוצגו באקדמיה האימפריאלית לאמנויות, שם קיבלו מדליית כסף.

ב-1848 הוא נסע לסנט פטרסבורג והשתתף בשיעורים באקדמיה. ברצונו להיקרא "אמן חופשי", הוא קיבל מדליית כסף והחמיץ את ההזדמנות להתחרות על מדליית זהב.  לאחר מכן, הוא צייר בעיקר דיוקנאות בהזמנה. בשנת 1851, לאחר שסיים את אחד מהדיוקנות של האדריכל אברהם מלניקוב, הוא זכה בתואר "אקדמי".

בין יתר היצירות הבולטות בתקופה זו היו "מבריחים מפינלנד", אחת משתי היצירות הראשונות שרכש פאבל טרטיאקוב עבור הגלריה שלו, ו"רדיפות הנוצרים במזרח", שנרכשה על ידי הצאר ניקולאי הראשון במתנה למלך של יוון.

ב-1856 ביקר בצרפת ובאיטליה; שהה בפריז, רומא ובנאפולי כארבע שנים תוך המשך ביצוע משימות עבור בני האצולה הרוסית. על בסיס העבודות הללו, הוא נבחר לפרופסור על ידי האקדמיה בשנת 1860. לאחר שחזר, הוא הפך למורה באקדמיה במוסקבה. בשנת 1862, הוא עבר לסנט פטרסבורג, שם המשיך להציג לעיתים קרובות.

הוא מת מכולרה ב-1871.
## גלריה

 File:Suumbike (Vasily Khudiakov, 1870).jpeg
File:A Brawl with Finnish Contrabandists by Vasili Khudiakov.jpg
File:Khudiakov-Veche.jpg
File:Girl in Russian dress by V.Khudyakov (1844, Ulyanovsk).jpg


## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1825
קטגוריה:נפטרים ב-1871
וושינגטון דיפלומטס

וושינגטון דיפלומטס, (באנגלית: **Washington Diplomats**) הייתה קבוצת כדורגל מהעיר וושינגטון די. סי. שבארצות הברית, אשר שיחקה בליגת הNASL בין השנים 1974–1981. את הקבוצה הובילו שחקנים מוכרים כמו: יוהאן קרויף, אלן גרין ובובי סטוקס.
## היסטוריה
המועדון נוסד בשנת 1974 על ידי תאגיד מדיסון סקוור גארדן. ה-NASL העניקה זיכיון לקבוצת עסקים מבוססת מוושינגטון והשם של הקבוצה נבחר להיות *"וושינגטון דיפלומטס"*. המועדון לא הצליח במיוחד במהלך הופעותיו ב-NASL. היריבות הגדולה ביותר של הקבוצה הייתה עם קבוצת ניו יורק קוסמוס. ההישגים הגדולים ביותר של המועדון בליגה היו העפלות לפלייאוף הליגה בשנים: 1976, 1978, 1979 ו-1980. בשנים 1975–1976 שיחק המועדון גם בליגת ה-NASL המקורה. בשנת 1980, אחד השחקנים הטובים בתולדות הכדורגל, יוהאן קרויף, הפך לשחקן המועדון, מה שהביא לעלייה במספר נוכחות הקהל במשחקי הליגה של הקבוצה, שהגיעה לעד 20,000 צופים.

לאחר עונת 1980 פורק המועדון עקב חובות של מיליוני דולרים, אמנם הוא הוקם מחדש בשנת 1981, אך לאחר עונת 1981, המועדון פורק סופית. בין השנים 1988–1990, הייתה קבוצת **וושינגטון דיפלומטס** ששיחקה בליגת ה-APSL.

## שחקני עבר בולטים
*  יוהאן קרויף
*  ג'וזף אגיימנג-גיאו
*  חוס הידינק
*  וים יאנסן

## קישורים חיצוניים

* ההיסטוריה של המועדון

קטגוריה:קבוצות כדורגל שהוקמו ב-1974
קטגוריה:וושינגטון די. סי.: מועדוני ספורט
קטגוריה:קבוצות כדורגל אמריקאיות
לב איגורב

**לב איגורב** (ברוסית: **Лев Игорев**;  10 בפברואר 1821 - 29 בדצמבר 1893) היה צייר דיוקנאות רוסי בסגנון אקדמי.

## ביוגרפיה
אביו היה משרת בכנסייה קטנה. הוא למד בבית ספר דתי בפטרובסק, ב-1838, הוא ואחיו סרגיי נכנסו לסמינר התאולוגי של סרטוב, שם סיים את לימודיו ב-1844. במהלך שהותו, הוא צייר כמה מעובדי הכנסייה, ביניהם הבישוף, שהפך לפטרונו.

הוא הוצב בתחילה בכפר רודנו שבמחוז קמישינסקי, אך הדיוקנאות שעשה בסמינר גרמו לו לשאוף ללימודים רשמיים באמנות, והוא פנה לאקדמיה התאולוגית של סנט פטרבורג כדי לקבל שיעורים שיאפשרו לו להיות מורה לאמנות בבית ספר דתי.

בזמן שהיה שם, הוא גם השתתף בשיעורים באקדמיה הקיסרית לאמנויות ועבודתו זכתה לשבחים מפיודור טולסטוי. ב-1850 הוענק לו התואר "אמן" וב-1853 זכה בתואר אקדמאי על דיוקנו של מקריוס בולגקוב. בשנת 1855 הפך למורה באקדמיה התאולוגית. באותה תקופה, הוא יצר אייקונים עבור כנסיות רבות במחוזות כפריים, כמו גם בסנט פטרסבורג. הוא גם יצר מדליון עם דמותה של הקיסרית להצגה בפניה.

## שליחות לסין
לאחר כשנתיים שעבד כמורה, הוא התנדב למשלחת הרוסית הארבע עשרה לבייג'ינג וב-1857 הפך לאמן הרשמי של המשלחת. המשלחת התעכבה בגלל אירועים הקשורים למרד טייפינג, והוא שהה שנה באירקוטסק. בהיותו שם, הוא צייר דיוקנאות של מדינאים סיביריים בולטים כמו ניקולאי מוראביוב-אמורסקי וקארל-בורגרדט ונזל.

בהיותו בבייג'ינג, המשימה העיקרית שלו הייתה החלפת האייקונים שנהרסו ב-1685 על ידי צבא צ'ינג (והושמדו שוב במהלך מהפכת התרבות). עם שובו לסנט פטרסבורג ב-1864, הוא הציג תערוכה גדולה באקדמיה, עם סצנות ז'אנר ודיוקנאות של פקידים סינים ומשפחותיהם. הוא זכה גם במסדר סטניסלאוס הקדוש .

לאחר מכן, הוא עבד בעיקר כצייר אייקונים, ועבד בקוסטרומה, נובגורוד, וולוגדה וארזמאס. ב-1885 הוא עשה את רוב העבודות הדקורטיביות עבור הכנסייה שנבנתה בסראטוב. בשנת 1890, הוא הלך לגור שם עם אחיותיו האלמנות וכתב את זיכרונותיו. הוא מת משיתוק לאחר מספר נסיעות לכפר סלפטסובקה כדי לערוך את סידורי הלווית אחותו.

רוב יצירות הכנסייה שלו נהרסו במהלך התקופה הסובייטית. המיקומים הנוכחיים של כל העבודות שצייר בסין מלבד שתיים אינן ידועות. בשנת 1950 זוהה דיוקן לא גמור של אלכסנדר גריבויידוב.

## גלריה

 File:Igorev-Wenzel.jpg
File:Igorev-Muravyov-Amursky.jpg
File:Lev Igorev 1858.jpg
File:Lev Igorev 1853 Makariy Bulgakov.jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1821
קטגוריה:רוסים שנפטרו ב-1893
חברי הכיתה של אנה פרנק

**חברי הכיתה של אנה פרנק**, הוא סרט תיעודי ישראלי שהועלה לאקרנים בשנת 2008 בהפקתו ובימויו של אייל בורס.

יוזמי הסרט הם מפתחי המשחקים תיאו ואורה קוסטר. תיאו היה בן כיתתה של אנה פרנק והצליח לשרוד את השואה לאחר שהסתתר כנוצרי אצל זוג הולנדים חשוכי ילדים. הוא היה מרצה על כך בבתי ספר עד שאשתו העלתה את הרעיון של הפקת הסרט.
בסרט מעלים החברים את זיכרונותיהם מאנה פרנק לצד סיפורי הישרדותם האישיים. החברים הם:
* אלברט גומז דה-מסקיטה מאיינדהובן, שהסתתר בעשרה מקומות שונים עד תום המלחמה.
* חנה (האנלי) גוסלר, ששרדה את זוועות ברגן-בלזן פגשה שם את אנה פרנק והצליחה לזרוק לה קצת אוכל.
* ננט בליץ-קוניג, ששרדה את המלחמה שכולה שלד ועצמות. פגשה בברגן בלזן את אנה והצליחה לשוחח עמה ימים אחדים בטרם מתה ממחלת הטיפוס. היא בחרה לעזוב את הולנד ולהגר עם בעלה לברזיל.
* לני דאוזנד, שהסתתרה ביערות, נהייתה רופאה ועבדה זמן מסוים בישראל.
* ז'קלין ון מרסן, אביה היה יהודי ולכן נאלצה ללמוד בבית ספר יהודי עם אנה פרנק וניצלה הודות לתושייתה של אמה הקתולית. היא פרסמה חמישה ספרים על חברותה עם אנה פרנק.

הסרט מוקדש לברנד וסוז ואן בייק בעבור האומץ והאהבה שלהם בכך שהצילו את תיאו ואמו תוך סיכון חייהם.

בסרט משובצים צילומים וקטעים דוקומנטריים על אנה פרנק וחבריה.

הסרט שודר בערוץ הראשון והוקרן בעשרות פסטיבלי קולנוע בינלאומיים, ביניהם פסטיבל הקולנוע הבינלאומי דקינו ברומניה, פסטיבל הקולנוע האירופאי העצמאי בפריס, פסטיבל הקולנוע הבינלאומי של לאס וגאס, פסטיבל הקולנוע היהודי של סאו פאולו ועוד.

## תקציר העלילה
בתחילה מגיע תיאו לביתה של חנה גוסלר בקריית משה. הם משוחחים על אנה פרנק וחנה קוראת מהיומן את הקטע בו כותבת עליה אנה (בשם ליס). חנה מתארת את פגישתה עם אנה בברגן בלזן זמן קצר לפני שנפטרה. הם מטיילים לטחנת הרוח בימין משה וחנה מספרת לו שאוטו פרנק אמר לה שמרגוט רצתה להיות אחות בפלשתינה ואנה רצתה להיות סופרת בהולנד.

תיאו מתקשר לננט בליץ-קוניג הנמצאת בסאו פאולו ומזמין אותה לפגישת חברים באמסטרדם והיא נענית בחיוב.

באמסטרדם נפגשים תיאו, ז'קלין, לני, ננט ואלברט ומעלים זיכרונות וז'קלין קוראת מפנקס הזכרונות שלה את הזיכרון שאנה כתבה לה. ננט מספרת על פגישתה עם אנה בברגן בלזן בפברואר 1945 ועל מצבה הקשה של אנה אז. אנה סיפרה לה שהיא ממשיכה לכתוב אך רוצה לפרסם את היומן כבסיס לספר לאחר המלחמה.

הם נפגשים עם תלמידים בבית הספר מונטסורי השישי ע"ש אנה פרנק, משקיפים על דירתם של משפחת פרנק (לפני שעברו למחבוא), מבקרים במוזיאון ובבית אנה פרנק ונוסעים למחנה המעבר וסטרבורק שהיה אז קירח מעצים וצמחים וכיום הוא נראה כמו פארק פורח, משוחחים שם עם מבקרים ועוברים על טורים של 102,000 אבנים שבראשן מגן דוד. תיאו מציין ש-102,000 מיהודי הולנד נספו בשואה: כ-80% מהקהילה היהודית בהולנד.

לבסוף מגיע תיאו לכפר Vassen בו הסתיר אותו מנהל בית הספר הנוצרי ואן בייק ואשתו כאחיינו של מר בייק. בבניין התגוררו גם שני אנשי אס אס. עם הזמן הצטרפה אליו אמו ובבית גרו שני יהודים, שני נוצרים ושני אנשי אס אס.

לפי הצעתו של מר ואן בייק הוא החליף את שמו ממוריס לתיאו.

תיאו נפגש עם תושבת הכפר שזוכרת אותו ומגלה לו להפתעתו כי כל תושבי הכפר ידעו שהוא יהודי אך לא הסגירו אותו.

## צוות השחקנים

## קישורים חיצוניים

* שיחה עם תלמידי בית הספר מונטסורי אנה פרנק, באתר יוטיוב
* חברי הכיתה של אנה פרנק, בקטלוג הקולנוע הדוקומנטרי הישראלי

קטגוריה:סרטי 2008
קטגוריה:סרטים בהולנדית
קטגוריה:סרטים בעברית
קטגוריה:סרטים תיעודיים ישראליים
קטגוריה:סרטים על אנה פרנק
קטגוריה:אנה פרנק בתרבות
קטגוריה:סרטים על השואה
ניקולאוס הימונאס

**ניקולאוס הימונאס** ( ברוסית: **Николай Химона**;  25 בספטמבר 1864 - 1 באוגוסט 1929) היה צייר ומורה לאמנות ברוסיה.

## ביוגרפיה
אביו היה סמל צבא בדימוס מהגדוד היווני של בלקלבה שלחם להגנת סבסטופול במהלך מלחמת קרים . אמו הייתה גם ממוצא יווני אתני שקיבלה מקלט ברוסיה לאחר מלחמת רוסיה-טורקיה. הוא גדל ביאלטה, שם עסקה המשפחה במסחר, והוא קיבל חינוך טוב.

מאוחר יותר, הוא למד באקדמיה לאמנות ותעשייה של סנט פטרבורג ובשנת 1889, החל בשיעורים באקדמיה הקיסרית לאמנויות, שם מוריו כללו את איוואן שישקין וארכיפ קוינדג'י, שאיתם הפך לחבר לכל החיים. הוא סיים את לימודיו ב-1897 והצליח לנסוע עם קבוצת תלמידי האקדמיה לברלין, דרזדן, וינה ופריז.

בשנת 1902, בניגוד לרצונו של אביה, נשא לאישה את אולגה חיטרובה, צעירה ממשפחת אצילים ותיקה, בת שבע-עשרה בלבד. שנתיים לאחר מכן, הוא ערך את נסיעתו הראשונה ליוון ונשאר שנה. הוא לימד ציור ב"חברה האימפריאלית לעידוד האמנויות" מ-1897 עד 1919.משנת 1900 הוא היה המפקח שם, והפך לחבר מן המניין ב-1909, השנה שבה סייע בהקמת "אגודת האמנים קוינג'י". בשנת 1916 הוא מונה לאקדמאי.

## עזיבת רוסיה
ב-1919, במהלך מלחמת האזרחים הרוסית, אולגה נעצרה על ידי הממשלה החדשה בשל העברת הודעות שנכתבו על ידי אסירים פוליטיים. ניסיונותיו לשחרר אותה כשלו, ורק הביאו לסבך את מצבו, אז הוא חיפש מקלט אצל קרובי משפחה בחצי האי קרים, וכאשר נוצרה ההזדמנות היגר ליוון. לאחר שהגיע, הוא בילה מספר שנים בנסיעות ברחבי הפלופונס, כרתים והאיים בחוף המערבי, בציור נופים ואתרים אדריכליים. בסופו של דבר, בשל השפעתו של אביה, שוחררה אולגה והצליחה להצטרף אליו שוב.

ב-1929 הם התיישבו בסקירוס, שם חלה במלריה ומת כתוצאה מאבחון שגוי וטיפול לא נכון.

מאוחר יותר באותה שנה הציגה אולגה רטרוספקטיבה מרכזית של יצירותיו באתונה, ובשנה שלאחר מכן, בלונדון.

אולגה מתה בלונדון ב-1963.

## גלריה

File:HIMONAS-DELOS.jpg
File:HIMONAS-LIMANI.jpg
File:HIMONAS-LEONS.jpg
File:HIMONAS-AMFISSA.jpg



## קישורים חיצוניים

## הערות שוליים

קטגוריה:ציירים רוסים
קטגוריה:ציירים יוונים
קטגוריה:רוסים שנולדו ב-1864
קטגוריה:רוסים שנפטרו ב-1929
NCIS: הוואי

**NCIS: הוואי** (באנגלית: **NCIS: Hawai'i**) היא סדרת טלוויזיה משטרתית אמריקאית ששודרה לראשונה ב-CBS ב-20 בספטמבר 2021. מככבת בה ונסה לאשיי בתפקיד ג'יין טננט, הסוכנת המיוחדת האחראית על צוות בדיוני של סוכנים מיוחדים משירות החקירות הפליליות הימי בהוואי. הסדרה היא ספין-אוף של הסדרה הוותיקה NCIS והסדרה הרביעית בזיכיון NCIS. הסדרה נוצרה על ידי כריסטופר זילבר, יאן נאש ומאט בוסאק המשמשים גם ככותבים ומפיקים בפועל לצד לארי טנג שביים מספר פרקים. בסדרה מככבים גם אלכס טארנט, נואה מילס, יסמין אל-בוסטמי, ג'ייסון אנטון, טורי אנדרסון וקיאן טלאן. 

העונה השלישית של הסדרה עלתה לשידור בפברואר 2024. 

## רקע
הסדרה עוקבת אחר צוות בדיוני של סוכני שירות החקירות הפליליות של חיל הים שעובדים ממשרד השדה של פרל הארבור, אותו מובילה הסוכנת המיוחדת האחראית ג'יין טננט. הצוות חוקר פשעים הקשורים לביטחון הצבאי והלאומי.

## צוות השחקנים והדמויות
### דמויות ראשיות
* ונסה לאשיי בתור **ג'יין טננט**: הסוכנת המיוחדת הראשונה של ה-NCIS: משרד השדה של הוואי.
* רונדה כהאנה ויליאמס בתפקיד ג'יין טננט הצעירה.
* אלכס טרנט בתפקיד **קאי הולמן**: סוכן NCIS חדש בצוות שחזר לאחרונה הביתה לטפל באביו.
* נואה מילס בתפקיד **ג'סי בון**: איש סודה והשני תחת פיקודה של טננט, בון הוא בלש רצח לשעבר בוושינגטון די סי, שמכיר היטב את מסלולי ההליכה של האיים.
* יסמין אל-בוסטמי בתור **לוסי טארה**: סוכנת השטח הצעירה של NCIS: הוואי, לסבית ובת הזוג של קייט ויסלר.
* ג'ייסון אנטון בתור **ארני מאליק**: מומחה מודיעין הסייבר של היחידה.
* טורי אנדרסון בתור **קתרין מארי "קייט" ויסלר**: קצינת סוכנות הביון ההגנה (DIA), לימים בולשת הפדרלית (FBI). סוכנת מיוחדת ואשת קשר בין ה-NCI ל--FBI. לסבית ובת הזוג של טארה.
* קיאן טלאן בתור **אלכס טננט**: הבן הבכור של ג'יין.

### דמויות משניות
* אנבר קג'וקי בתור **קפטן ג'ו מיליוס**: סגן הרמטכ"ל למפקד, צי האוקיינוס השקט, מאוחר יותר הוצב מחדש לפנטגון. הוא גם מושא האהבה של ג'יין; כאשר העברתו הייתה רשמית, השניים השלימו לבסוף את מערכת היחסים ביניהם.
* מהינה נפוליאון בתפקיד **ג'ולי טננט**: הבת הצעירה של ג'יין.
* ג'ולי ווייט בתפקיד **מגי שו**: המנטורית והחברה לשעבר של ג'יין.
* שריף אטקינס בתור **קפטן נורמן 'בום בום' גייטס**. מומחה לחומרי נפץ.
* סיאנה קופוד כ**מפקדת (ד"ר) קרלה צ'ייס**, בוחנת רפואית שהוקצתה לבסיס הג'וינט פרל הארבור-היקאם.
* אנתוני רוביבר כ**דניאל טננט**, הגרוש ואבי ילדיה של ג'יין. 

### אורחים בולטים
* ביולה קואלה בתפקיד **דייוויד סולה**: מומחה למודיעין ניו זילנדי.

### קרוס-אובר
#### NCIS
* וילמר ולדרמה בתור **ניק טורס**: סוכן מיוחד של NCIS שחולק עבר עם טננט.
* קתרינה לאו בתור **ג'סיקה נייט**: סוכנת מיוחדת של NCIS.
* דיונה סיבה כ**קאסי היינס**: מומחית לזיהוי פלילי עבור NCIS.
* גארי קול בתור **אלדן פארקר**: הסוכן המיוחד המפקח של NCIS.
* בריאן דיצן בתור ד"ר **ג'ימי פאלמר**, פתולוג ובוחן רפואי ראשי של NCIS.

#### 
* כריס אודונל בתפקיד **גרישה קאלן** סוכן מיוחד מפקח של משרד הפרויקטים המיוחדים בלוס אנג'לס
* אל אל קול ג'יי בתור **סם האנה**, סוכן שטח בכיר ב-NCIS, שני בפיקוד היחידה

## סקירת הסדרה

## ראו גם

* 
* 
* 
* 
* 

## קישורים חיצוניים

## הערות שוליים

קטגוריה:CBS: תוכניות וסדרות
קטגוריה:אולפני CBS: תוכניות וסדרות
קטגוריה:סדרות ספין-אוף אמריקאיות
קטגוריה:סדרות פעולה אמריקאיות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2021
קטגוריה:NCIS